《子瞻惠双刀》
宋代·苏辙

彭城一双刀，黄金错刀镮。
脊如双引绳，色如青琅玕。
开匣飞电落，入手清霜寒。
引之置膝上，凛然愁肺肝。
我衰气力微，览镜毛发斑。
誓将斩鲸鲵，静此沧海澜。
又欲戳犀兕，永息行路难。
有志竟不従，抚刀但长叹。
投刀泪如霰，北斗空阑干。
归来刈蓬蒿，锄田植芳兰。
惜刀不忍用，用亦非所便。
弃置尘土中，坐使锋刃刓。
床头夜生光，知有蛟龙蟠。
惭君赠我意，时取一磨看。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。